Pravilno vzdrževanje štedilnikov je ključnega pomena za njihovo dolgo življenjsko dobo. Čiščenje notranjih in zunanjih površin se izvaja le, ko je štedilnik hladen. Za enostavnejše čiščenje je potrebno zagotoviti enostaven dostop do štedilnika in dimnika. Zunanje površine štedilnika se očistijo z vlažno krpo iz z blagimi sredstvi za čiščenje, za inox površine pa je najbolje uporabiti posebej za to namenjena čistilna sredstva. Plošče štedilnika se vzdržujejo klasično z uporabo trde strani čistilne gobice, morebitne zasušene snovi pa očistite mehansko z nožastim orodjem. Čiščenje, ki ga zahtevajo steklokeramični štedilniki, je še enostavnejše, saj jih preprosto obrišete z vlažno krpo in primernim neagresivnim čistilom za štedilnike.